תקנות האגודות השיתופיות (קרן מילואים)

{{ח:התחלה}}
{{ח:כותרת|תקנות האגודות השיתופיות (קרן מילואים), התשס״ה–2005}}

{{ח:פתיח-התחלה}}
{{ח:תיבה|ק״ת תשס״ה, 920|תקנות האגודות השיתופיות (קרן מילואים)|https://olaw.org.il/takanot/takanot-6417.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|פקודת האגודות השיתופיות#סעיף 65|סעיף 65}} {{ח:חיצוני|פקודת האגודות השיתופיות|לפקודת האגודות השיתופיות}} (להלן – הפקודה), אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”אגודה“ – אגודה שיתופית שמקימה את קרן המילואים;
{{ח:ת|סוג=הגדרה}} ”קרוב משפחה“ – בן זוג, אח, הורה, הורי הורה, צאצא של כל אחד מאלה ובן זוגו של כל אחד מאלה;
{{ח:ת|סוג=הגדרה}} ”קרן מילואים“ – כמשמעותה {{ח:חיצוני|פקודת האגודות השיתופיות#סעיף 41|בסעיף 41 לפקודה}}.

{{ח:סעיף|2|הקמת קרן מילואים}}
{{ח:תת|(א)}} אגודה רשאית להקים קרן מילואים אם נקבעה בתקנונה הוראה המאפשרת זאת.
{{ח:תת|(ב)}} קרן מילואים יכול שתתנהל גם באמצעות תאגיד או באמצעות נאמן, אם נקבע כך בתקנון האגודה, ובלבד שתקנונו של התאגיד או הסדר הנאמנות, לפי הענין, יכללו הוראות ליישום תקנות אלה.

{{ח:סעיף|3|העברת נכסי האגודה לקרן מילואים}}
{{ח:תת|(א)}} העברת נכסי האגודה לקרן מילואים תהיה בהתאם {{ח:חיצוני|פקודת האגודות השיתופיות#סעיף 41|לסעיף 41 לפקודה}}.
{{ח:תת|(ב)}} בלי לגרוע מתקנת משנה (א), אגודה לא תעביר רווחים לקרן מילואים אלא מתוך יתרת עודפים או מתוך עודפים שנצברו בשנתיים האחרונות, לפי הגבוה מבין השניים, והכל על פי הדוחות הכספיים האחרונים, המבוקרים או הסקורים, שערכה האגודה לפי כללי חשבונאות מקובלים, ובלבד שהמועד לגביו נערכו הדוחות אינו מוקדם ביותר משישה חודשים ממועד ההעברה לקרן המילואים; בתקנה זו, ”עודפים“ – סכומים הכלולים בהון העצמי של האגודה ושמקורם ברווח הנקי שלה, כפי שנקבע לפי כללי חשבונאות מקובלים, ואשר אינם מיועדים, על פי דין, תקנון האגודה או החלטות האגודה למטרה אחרת.

{{ח:סעיף|4|תרומות החברים לקרן מילואים}}
{{ח:ת}} אגודה רשאית להחליט כי חבריה, כולם או חלקם, יתרמו לקרן המילואים כספים או נכסים ממקורותיהם האישיים ובלבד שנתקיימו כל אלה:
{{ח:תת|(1)}} נקבעה בתקנון האגודה הוראה המאפשרת לאגודה לחייב את חבריה לתרום לקרן;
{{ח:תת|(2)}} שיעור התרומה ייקבע בהחלטת האסיפה הכללית השנתית של האגודה לענין קרן המילואים כאמור {{ח:פנימי|סעיף 8|בתקנה 8}};
{{ח:תת|(3)}} שיעור תרומות החברים ייקבע לפי קריטריונים שוויוניים, הוגנים וסבירים.

{{ח:סעיף|5|איסור נטילת אשראי, שעבוד נכסים ומתן ערבות}}
{{ח:תת|(א)}} האגודה או קרן המילואים, לפי הענין, אינן רשאיות ליטול אשראי מכל סוג שהוא, במישרין או בעקיפין, לצורך פעילותה של הקרן, למעט בשניים אלה:
{{ח:תתת|(1)}} לצורך תשלום הוצאות שוטפות לקיום פעילות הקרן;
{{ח:תתת|(2)}} לצורך מילוי מטרות הקרן או קיום התחייבויותיה ובלבד שנתקיימו כל אלה:
{{ח:תתתת|(א)}} נטילת האשראי נדרשת בשל בעיה בתזרים מזומנים שלא ניתן היה לצפותה מראש;
{{ח:תתתת|(ב)}} תנאי האשראי כוללים התחייבות להחזר בתוך פרק זמן קצר;
{{ח:תתתת|(ג)}} נטילת האשראי אושרה בהחלטת האסיפה הכללית של האגודה.
{{ח:תת|(ב)}} לא ישעבדו האגודה או קרן המילואים, לפי הענין, נכס מנכסי הקרן ולא תערוב הקרן להתחייבות מכל סוג שהוא – אלא בתנאים הקבועים בתקנת משנה (א)(2).
{{ח:תת|(ג)}} תקנה זאת תחול גם על נאמן על נכסי הקרן, אם מונה כזה, ואם הוקנו לו בהסדר הנאמנות סמכויות כאמור.

{{ח:סעיף|6|תקנון קרן מילואים}}
{{ח:תת|(א)}} קרן מילואים תתנהל לפי תקנון, שיכלול הוראות ליישום תקנות אלה ויצוינו בו הענינים המפורטים בתוספת.
{{ח:תת|(ב)}} תקנון קרן מילואים וכל תיקון בו יאושרו בידי האגודה, בהחלטת האסיפה הכללית של חבריה ברוב הדרוש לתיקון תקנון האגודה; קרן, שעל פי תקנונה מקיימת מספר פעילויות והתיקון המוצע מתייחס לפעילות מסוימת, טעון התיקון גם אישור של רוב בעלי הזכויות בנוגע לאותה פעילות.
{{ח:תת|(ג)}} תקנון קרן מילואים וכל תיקון בו טעונים אישור הרשם למטרת הבטחת יישום תקנות אלה, ויהיו בתוקף מיום האישור האמור.

{{ח:סעיף|7|זכויות החברים בקרן}}
{{ח:ת}} הקריטריונים לזכויות חברי האגודה בקרן המילואים יהיו קריטריונים הוגנים וסבירים, וייקבעו בתקנון הקרן.

{{ח:סעיף|8|אסיפה שנתית לענין הקרן}}
{{ח:תת|(א)}} אגודה שהקימה קרן מילואים תקיים אסיפה כללית לדיון בעניני קרן המילואים בכל שנה ולא יאוחר מתום חמישה עשר חודשים ממועד האסיפה הכללית השנתית הקודמת לענין קרן המילואים (להלן – האסיפה השנתית לענין הקרן).
{{ח:תת|(ב)}} סדר היום של האסיפה השנתית לענין הקרן יכלול –
{{ח:תתת|(1)}} סקירת הנהלת קרן המילואים על פעילות הקרן בשנה החולפת, לרבות השקעות כספי הקרן ותוצאותיהן;
{{ח:תתת|(2)}} דין וחשבון של הגוף המבקר של קרן המילואים לשנה החולפת;
{{ח:תתת|(3)}} אישור הדוחות הכספיים המבוקרים של קרן המילואים;
{{ח:תתת|(4)}} שיעור התרומות שעל חברי האגודה להעביר לקרן המילואים, אם החליטה האגודה כי חבריה יתרמו לקרן המילואים;
{{ח:תתת|(5)}} אישור תקציב קרן המילואים לשנה הקרובה;
{{ח:תתת|(6)}} אישור מדיניות השקעת נכסי קרן המילואים לשנה הקרובה;
{{ח:תתת|(7)}} מינוי הנהלת קרן המילואים, אם תקופת כהונתה עומדת להסתיים בשנה הקרובה;
{{ח:תתת|(8)}} מינוי מבקר החשבונות של קרן המילואים;
{{ח:תתת|(9)}} מינוי הגוף המבקר של קרן המילואים, בהתאם {{ח:פנימי|סעיף 10|לתקנה 10}}, אם תקופת כהונתו עומדת להסתיים בשנה הקרובה.

{{ח:סעיף|9|הנהלת הקרן}}
{{ח:ת}} כשיר לכהן בהנהלת קרן המילואים מי שנתקיימו בו כל אלה:
{{ח:תת|(1)}} הוא אינו מכהן בגוף המבקר של הקרן;
{{ח:תת|(2)}} אין לו קרובי משפחה, המכהנים בהנהלת הקרן או בגוף המבקר שלה;
{{ח:תת|(3)}} הוא עומד בתנאי הכשירות האחרים שנקבעו בתקנון הקרן.

{{ח:סעיף|10|הגוף המבקר}}
{{ח:תת|(א)}} האגודה תמנה גוף מבקר לקרן המילואים שיהיה אחד מאלה:
{{ח:תתת|(1)}} ועדת ביקורת מבין חברי האגודה, שמספר חבריה לא יפחת משלושה;
{{ח:תתת|(2)}} רואה חשבון, שאינו מבקר החשבונות של קרן המילואים; לענין זה, ”רואה חשבון“ – לרבות שותפות של רואי חשבון, חברת רואי חשבון או כל התאגדות חוקית אחרת של רואי חשבון ולרבות ברית פיקוח כהגדרתה {{ח:חיצוני|פקודת האגודות השיתופיות|בפקודה}};
{{ח:תתת|(3)}} גוף שאישר לענין זה הרשם.
{{ח:תת|(ב)}} תנאי הכשירות לכהונה בהנהלת הקרן, הקבועים {{ח:פנימי|סעיף 9|בתקנה 9}} יחולו, בשינויים המחויבים, גם על תנאי הכשירות לכהונה בגוף המבקר.
{{ח:תת|(ג)}} הגוף המבקר יבדוק ויבקר את פעילותה של הנהלת קרן המילואים ויהיה רשאי לעיין בכל מסמך ולקבל כל מידע מחברי הנהלת קרן המילואים ומגופים מקצועיים שהיו או שעודם בקשר עם קרן המילואים, הנחוצים לגוף המבקר לצורך עריכת הביקורת; הגוף המבקר יהיה רשאי לקבל סיוע מקצועי מכל מי שיראה לנכון לפי צורכי הביקורת, וכן תהיה בידיו כל סמכות נוספת שתיקבע בתקנון קרן המילואים.
{{ח:תת|(ד)}} הגוף המבקר יגיש דין וחשבון לאסיפה השנתית של האגודה לענין קרן המילואים.

{{ח:סעיף|11|תקופת הכהונה של ההנהלה ושל הגוף המבקר}}
{{ח:ת}} תקופת הכהונה של הנהלת קרן המילואים ושל הגוף המבקר שלה לא תעלה על חמש שנים.

{{ח:סעיף|12|שנת כספים}}
{{ח:ת}} שנת הכספים של קרן המילואים תהיה כשנת הכספים של האגודה.

{{ח:סעיף|13|הפרדת נכסי הקרן}}
{{ח:ת}} נכסי קרן המילואים יוחזקו בנפרד מנכסי האגודה או באופן המאפשר להבחין בהפרדה ביניהם.

{{ח:סעיף|14|דוחות כספיים}}
{{ח:תת|(א)}} הנהלת קרן המילואים תכין מדי שנה דוחות כספיים לקרן; הדוחות יכללו כל דוח שיש בו מידע מהותי לחברי האגודה לרבות הדוחות שלהלן, כולם או חלקם, לפי אופי הקרן ומטרותיה ובהתאם לכללי חשבונאות מקובלים: מאזן, דוח על הכנסות והוצאות, דוח על פעילויות הקרן, דוח על שינויים בזכויות החברים ודוח על השינויים בנכסים נטו של קרן המילואים.
{{ח:תת|(ב)}} קיימה קרן המילואים פעילויות שונות, יוצגו הדוחות הכספיים של הקרן כך שכל פעילות תדווח בנפרד ועל כל פעילות יחולו כללי הדיווח של הקרן כאילו הייתה כל פעילות קרן נפרדת בפני עצמה; נוסף על כך, תכין הנהלת קרן המילואים דוח מרכז של כל פעילויות הקרן.
{{ח:תת|(ג)}} האגודה תגיש לרשם את הדוחות הכספיים המבוקרים של קרן המילואים במועד שבו עליה להגיש לרשם את הדוחות הכספיים שלה.

{{ח:סעיף|15|השקעת נכסי קרן המילואים}}
{{ח:תת|(א)}} הנהלת קרן המילואים תשקיע את נכסי הקרן בזהירות ראויה ובהתאם למדיניות ההשקעה שאושרה באסיפה השנתית של האגודה לענין קרן המילואים.
{{ח:תת|(ב)}} ראתה הנהלת קרן המילואים כי קיים צורך לשנות את מדיניות ההשקעה שאושרה באסיפה השנתית של האגודה לענין קרן המילואים, תביא את הצעת השינוי לאישור לפני אסיפה כללית של חברי האגודה שתתכנס במיוחד לענין זה.

{{ח:סעיף|16|תחילה והוראות מעבר}}
{{ח:תת|(א)}} תחילתן של תקנות אלה שישים ימים מיום פרסומן (להלן – יום התחילה).
{{ח:תת|(ב)}} הוראות תקנות אלה יחולו גם על קרנות מילואים שהוקמו לפני יום התחילה, ואולם על אף האמור בתקנת משנה (א) –
{{ח:תתת|(1)}} תחילתן של {{ח:פנימי|סעיף 2|תקנות 2(ב)}}, {{ח:פנימי|סעיף 6|6(א)}}, {{ח:פנימי|סעיף 10|10}} {{ח:פנימי|סעיף 11|ו־11}} לגבי קרן מילואים, שהוקמה לפני יום התחילה, תהיה שנה מיום פרסומן;
{{ח:תתת|(2)}} תחילתה של {{ח:פנימי|סעיף 5|תקנה 5}} לגבי אשראי, שעבוד או ערבות, שנתנה קרן מילואים, לפני יום התחילה, תהיה שנתיים מיום פרסומן.
{{ח:תת|(ג)}} אישרה האגודה תקנון קרן מילואים לפני יום התחילה בהסכמת רוב חברי האגודה, יראו את התקנון כאילו אושר בהתאם לרוב הדרוש בתקנות אלה, ובלבד שהוא עומד בשאר הוראות התקנות.

{{ח:קטע2|תוספת|תוספת}}
{{ח:קטע4||{{ח:הערה|({{ח:פנימי|סעיף 6|תקנה 6(א)}})}}}}
{{ח:קטע3||הוראות שיש לכלול בתקנון קרן מילואים}}

{{ח:סעיף*|1||עוגן=תוספת פרט 1}}
{{ח:ת}} שם קרן המילואים (שיכלול את המילים: ”קרן מילואים לחברי אגודת ...“) ומענה.

{{ח:סעיף*|2||עוגן=תוספת פרט 2}}
{{ח:ת}} מטרות קרן המילואים.

{{ח:סעיף*|3||עוגן=תוספת פרט 3}}
{{ח:ת}} זכויות חברי האגודה בקרן המילואים –
{{ח:תת|(א)}} כללים לענין המחאת הזכות לקבל מקרן המילואים כספים, נכסים וכיוצא בזה, זולת אם בחרו חברי האגודה שלא לאפשר המחאה כזו.
{{ח:תת|(ב)}} כללים לענין זכויותיו של חבר שחברותו באגודה או בקרן פסקה, זולת אם, בהתאם למטרות הקרן, אין לחבר זה זכויות כאמור.

{{ח:סעיף*|4||עוגן=תוספת פרט 4}}
{{ח:ת}} הנהלת קרן המילואים והגוף המבקר שלה
{{ח:תת|(א)}} תנאי כשירות לכהונה בהנהלת קרן המילואים ובגוף המבקר.
{{ח:תת|(ב)}} תקופת הכהונה של חברי הנהלת קרן המילואים וחברי הגוף המבקר.
{{ח:תת|(ג)}} אופן כינוס ישיבות הנהלת קרן המילואים וישיבות הגוף המבקר, אם מכהנים בגוף המבקר יותר מאדם אחד.
{{ח:תת|(ד)}} אופן קבלת החלטות בישיבות הנהלת קרן המילואים ובישיבות הגוף המבקר, אם מכהנים בגוף המבקר יותר מאדם אחד.

{{ח:סעיף*|5||עוגן=תוספת פרט 5}}
{{ח:ת}} הוראות לענין יישוב סכסוכים בכל הנוגע לקרן המילואים.

{{ח:סעיף*|6||עוגן=תוספת פרט 6}}
{{ח:ת}} הוראות לענין סיום פעילות הקרן ומה ייעשה בעודפי הנכסים שנותרו.

{{ח:חתימות|ב׳ בתמוז התשס״ה (19 ביולי 2005)}}
* '''אהוד אולמרט'''
שר התעשיה המסחר והתעסוקה
{{ח:סוגר}}
{{ח:סוף}}
[[קטגוריה:בוט חוקים]]